Diari Oficial de la Generalitat Valenciana


Sumari del DOGV 6333, del 16-08-2010 (2010/8627)

RESOLUCIÓ de 27 d'abril de 2010, del secretari autonòmic d'Ocupació, director general del SERVEF, per la qual s'autoritza un ajustament de dotacions entre línies de subvenció del capítol IV del subprograma 322.52, Formació per a l'Ocupació, per import de vint-i-cinc mil cent vuitanta-set euros (25.187,00 €). Exp. modificació: 31.009/10.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6333

Data del DOGV
:   16-08-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/8627


Data del document
:   27-04-2010

Organisme emissor
:   Servei Valencià d'Ocupació i Formació

Tipus de document
:   Resolució

RESOLUCIÓ de 27 d'abril de 2010, del secretari autonòmic d'Ocupació, director general del SERVEF, per la qual s'autoritza un ajustament de dotacions entre línies de subvenció del capítol IV del subprograma 322.52, Formació per a l'Ocupació, per import de vint-i-cinc mil cent vuitanta-set euros (25.187,00 €). Exp. modificació: 31.009/10. [2010/8627]  
La Llei 13/2009, de 29 de desembre, de Pressupostos de la Generalitat per al 2010, preveu en el pressupost del SERVEF la línia de subvenció genèrica T5670 «Ajudes alumnes centres nacionals de formació», la finalitat de les quals es finançar l'assistència als alumnes de cursos de perfeccionament tècnic.  
En els exercicis 2007 i 2008, es van realitzar cursos de Formador Ocupacional on line cursos en el centre de Paterna, quedant pendents compromisos, relatius als gastos derivats de l'assistència als citats cursos, per import de 5.187,00 € que han de ser atesos a càrrec del pressupost 2010.  
D'altra banda, per a finançar el pagament de determinats recursos que s'han presentat, derivats de la gestió de la línia T5698 «Tallers de formació i inserció laboral per a determinats col·lectius», inclosa en l'annex de transferències corrents del subprograma 322.52 en l'exercici 2008 i atés que en el pressupost aprovat per a l'exercici 2010 no hi ha dotació pressupostària per a esta finalitat, es proposa reobrir la citada línia T5698 «Tallers de formació i inserció laboral per a determinats col·lectius». Dotant-la amb 20.000,00 euros.   
La Direcció General de Formació i Qualificació Professional, proposa un reajustament de dotacions en el capítol IV del subprograma 322.52, Formació per a l'Ocupació, minorant l'aportació no condicionada de la Generalitat de la línia de subvenció genèrica T0933 «Formació professional a la mida de les empreses», en 25.187,00 €, que permetrà reobrir la línia T5698 «Tallers de formació i inserció laboral per a determinats col·lectius», dotant-la amb 20.000,00 € i incrementar el crèdit de la línia de subvenció genèrica T5670 «Ajudes alumnes centres nacionals de formació» en 5.187,00 €.  
Per tot això, vist l'informe de la Intervenció Delegada en el SERVEF de data 26 d'abril de 2010 i tenint en compte allò disposat en els articles 32 i 33 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, en els articles 17 i 20 de la Llei 13/2009, de 29 de desembre, de Pressupostos de la Generalitat Valenciana per a l'exercici 2010 i en el Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc:  
Primer  
Reobrir la línia de subvenció genèrica T5698 «Tallers de formació i inserció laboral per a determinats col·lectius», en el capítol IV «Transferències corrents» del subprograma 322.52, Formació per a l'Ocupació.  
Segon  
Transferir crèdit entre línies de subvenció d'un mateix subprograma i capítol d'acord amb el detall següent:  
Aplicacions pressupostàries de gasto que disminuïxen:   
 Import:  
28.48.14.6492.18079.5 Línia T0933 -25.187,00 €  
Aplicacions pressupostàries de gasto que augmenten:   
 Import:  
13.55.67.4415.98771.4 Línia T5670 +5.187,00 €  
88.66.78.9753.70567.3 Línia T5698 +20.000,00 €  
València, 27 d'abril de 2010.- El secretari autonòmic d'Ocupació, director general del SERVEF: Luis Lobón Martín.